EkBass/fiwiki-20250220-pages-articles huggingface dataset:
Vuoden aforismikirja

Vuoden aforismikirja on Suomen aforismiyhdistyksen vuosittain myöntämä tunnustus ansiokkaasta teoksesta aforistiikan alalla. Saajan päättää yhdistyksen nimeämä, vuosittain vaihtuva raati. Vuoden 2011 kirjan valitsi poikkeuksellisesti yksi henkilö, suomen kielen professori Kaisa Häkkinen. Ensimmäisen kerran tunnustus myönnettiin vuonna 2006 vuonna 2005 ilmestyneestä kirjasta. == Vuoden aforismikirjat == * 2005 Markku Envall: Ja Job antaa anteeksi * 2006 Olli Hyvärinen: Vielä kerran tulee toisenlainen aika * 2007 Jarkko Laine: Kolmas mustakantinen vihko * 2008 Tiina Lehikoinen: Sitruunalumilyhtyjä * 2009 René Char: Hypnoksen muistikirja (suom. Kristian Blomberg) * 2010 Pekka Kejonen: Kädettömän taputukset * 2011 Sami Feiring (toim.): Tiheiden ajatusten kirja – uuden aforismin parhaat * 2012 Hilja Mörsäri: Siitä voi kulkea * 2013 V. S. Luoma-aho: Kronologi * 2014 Johannes Ojansuu: Katoavaisuuden aineisto * 2015 Marko Laihinen: Halokehrät * 2016 Olli-Pekka Tennilä: Ontto harmaa * 2017 Anne Hänninen: Kaleidoskoopit * 2018 Ramón Gómez de la Serna: Hevoselle kaikki niityt ovat rumpuja * 2019 Hanna- Leena Ylinen: Jotta varastaisit ajatukseni * 2020 Virpi Alanen: Hiilellä piirretty hymy * 2021 Hannu Hirvonen: Vuori sumussa * 2022 Markku Envall: Rautasydän * 2023 Jouni J. Särkijärvi: Varokaa purevia aforismeja Lähde (2005–2016) ==Lähteet== Luokka:Suomalaiset kirjallisuuspalkinnot Luokka:Kunniamaininnat
Randy Snow

Randy Snow (24. toukokuuta 1959 – 19. marraskuuta 2009) oli toinen International Tennis Hall of Fameen päässyt pyörätuolipelaaja ja ensimmäinen United States Olympic Hall of Fameen päässyt paralympialaisurheilija. Snow syntyi Teksasissa. Hän pelasi nuorempana tennistä ja haaveili ammattilaisurasta, mutta halvaantui 16-vuotiaana sattuneen tapaturman seurauksena vyötäröstä alaspäin. Snow perusti vammaantuneiden koripallojoukkueen ja myöhemmin hänestä tuli yksi Yhdysvaltain arvostetuimpia pyörätuolitenniksen pelaajia. Snow osallistui kesäolympialaisissa 1984 miesten 1 500 metrin pyörätuoliajoon, joka oli näytöslajina. Vuoden 1992 paralympialaisissa Barcelonassa hän voitti kultamitaleja vammaistenniksestä. Hän pääsi US Olympic Hall of Fameen 1. heinäkuuta 2004. == Lähteet == == Aiheesta muualla == * Randy Snow'n kotisivut Luokka:Yhdysvaltalaiset vammaisurheilijat Luokka:Vuonna 1959 syntyneet Luokka:Vuonna 2009 kuolleet
Maailman alkuperästä

Maailman alkuperästä on gnostilainen kirjoitus, joka tunnetaan Nag Hammadin kirjastosta kahdena kopiona (koodeksi II, kirja 5; koodeksi XIII, kirja 2). Kirjoitus on gnostilaisen kosmologian esitys. Se ajoitetaan noin vuosiin 270–330. Kirjoituksen sisältö on sukua kirjoitukselle Hallitsijoiden olemus ja siinä on eräitä setiläisen gnostilaisuuden piirteitä, mutta sitä ei kuitenkaan lueta varsinaiseksi setiläiseksi kirjoitukseksi. Kirjoituksen kirjoittaja pyrkii tekemään selkoa maailman alkuperästä ja osoittamaan, ettei kaaos ollut kaiken alku ja perimmäinen todellisuus, niin kuin monet kreikkalaisen mytologian kosmologiat esittävät. Teksti on alun perin ollut kirjoitettu kreikaksi. Nag Hammadin kirjastosta tunnetaan sen koptinkieliset käännökset. __NOTOC__ == Lähteet == == Kirjallisuutta == === Käännöksiä ja tekstilaitoksia === * On the Origin of the World. Teoksessa Koptinkielinen alkuteksti ja englanninkielinen käännös. * On the Origin of the World. Teoksessa Englanninkielinen käännös. === Muuta kirjallisuutta === * == Aiheesta muualla == * On the Origin of the World. The Gnostic Society Library. * On the Origin of the World. Early Christian Writings. Luokka:Gnostilaiset apokryfit Luokka:Nag Hammadin kirjasto
Janus Hanski

Janus Hanski (s. 23. joulukuuta 1968 Helsinki) on suomalainen muusikko ja laulaja. Hänet tunnetaan erityisesti 1990-luvun televisiosarjoista Vintiöt, Trabant Express ja hän on Tervasaaren kesäteatterin toinen jäsen. 1980-luvun lopulla Hanski lauloi Uman Namu -nimisessä yhtyeessä, joka levytti EP-levyn Muoti vai kauneus (1985) ja LP-levyn Ulvova mylläri (1986). Vuonna 1995 Hanski levytti cd:n Vuorille kuuta ulvomaan (Bluebird) sekä näytteli Aleksi Mäkelän elokuvissa Romanovin kivet, Häjyt ja V2 – Jäätynyt enkeli. Vuonna 2005 ilmestyi levy Janus Hanski & Jäykkä Palatsi, joka sisältää Pekka Tegelmanin musiikkia. Isänsä ohjelmistosta Hanski on levyttänyt ainakin kappaleen ”Painan vain pääni”, joka on Jean-Jacques Deboutin sävellys ja Tuula Valkaman suomeksi sanoittama. Seppo Hanski levytti kappaleen vuonna 1966 ja Janus vuonna 2011. YLE Radio Suomi – Viikon 19 levyuutuudet. Viitattu 28.11.2011. Vuonna 2012 Hanski osallistui Seinäjoen Tangomarkkinoille kilpailijana ja valittiin Turussa järjestetystä semifinaalista Seinäjoen finaaliin.Iltalehti.fi: He jatkavat tangokilpaa! Iltalehti. Viitattu 17.6.2012. 2016 sisarukset Janus, Anna ja Pinja toteuttivat ”Me Hanskit” -konserttikiertueen, jolla juhlistettiin perheen 50-vuotista taivalta suomalaisessa musiikkikentässä. Janus Hanskin uusin levy "Muutama haave" julkaistiin huhtikuussa 2019. Seuraava countryvaikutteinen albumi on tulossa syksyllä 2020. Hanski oli Ilkka Vainio -tuotannon osakas sekä toimitusjohtaja vuosina 2016–2019. Vuodesta 2019 Janus Hanskilla on ollut oma musiikkituotantoyhtiö Hanskit Company Oy. ==Yksityiselämä== Hanski on ollut naimisissa vuodesta 2015. Janus Hanskin isä on muusikko Seppo Hanski ja hänen sisaruksistaan Anna ja Pinja ovat myös levyttäneet. Hanskin äidinisä on Pehr-Olof Sirén ja hänen isoäitipuolensa on tämän puoliso Anja Pohjola. Hanski kärsii atooppisesta ihosta. == Lähteet ja viitteet == == Aiheesta muualla == * Janus Hanskin kotisivut * * Luokka:Suomalaiset näyttelijät Luokka:Suomalaiset laulajat Luokka:Vuonna 1968 syntyneet Luokka:Elävät henkilöt
Sammeli

Sammeli on suomalainen miehen etunimi. Nimeä käytetään useimmiten Pohjois- Suomessa ja se on alun perin saamelaisten, todennäköisesti inarinsaamelaisten käyttämä. Digi- ja väestötietoviraston mukaan Suomessa on annettu noin 300 Sammeli-nimeä sinä aikana, kun nimistä on kerätty tilastoa. ==Sammeli etunimenä== *Mikko Sammeli Mutenia, Ezkimona tunnettu suomalainen rap-artisti == Lähteet == Luokka:Etunimet
Kantatie 80

thumb|Kantatie 80 Sodankylässä lokakuussa 2012 Kantatie 80 on Lapissa kulkeva itä-länsisuuntainen kantatie. Tie kulkee Sodankylästä Kittilän kautta Kolariin. Tien pituus on noin 155 kilometriä, ja se on pohjoisin Suomessa kulkeva Itä- ja Länsi-Lapin yhdistävä päätie. Tie on päällystetty ja liikennemääriinsä nähden hyvätasoinen. ==Reitti== *Sodankylä **Kirkonkylä (vt 4 E75) **Vaalajärvi (st 952) **Mikkola **Jeesiö *Kittilä **Tepsa **Mustavaara **Hormakumpu **Kuusajoki **Kirkonkylä (kt 79) **Yli-Kittilä (kt 79) *Kolari **Ylläsjärvi **Kurtakko **Kattilamaa **Kirkonkylä (vt 21 E8) ==Historiaa== Vuoden 1938 tienumerointijärjestelmässä kantatie 80 oli Rovaniemen maalaiskunnan Vikajärven ja Kemijärven välinen tie. Sodankylän ja Kittilän välinen tie on rakennettu vuosina 1945-1955 ja viitoitettiin alun perin maantieksi 953. Vuoden 1996 tienumerouudistuksessa se muutettiin kantatieksi 80 ja Vikajärven ja Kemijärven välisestä tiestä tuli osa kantatietä 82. Vuonna 2006 kantatietä 80 jatkettiin Kolariin entisen seututien 939 reittiä. ==Lähteet== * * ==Aiheesta muualla== *Matti Grönroosin sivu kantatiestä 80 80 Luokka:Kittilän liikenne Luokka:Sodankylän liikenne Luokka:Kolarin liikenne
Eclipse (Yngwie Malmsteenin albumi)

__NOTOC__ Eclipse on kitaristi Yngwie J. Malmsteenin vuonna 1990 julkaisema, kuudes soololevy. Se on omistettu edesmenneelle näyttelijä Graham Chapmanille.CD:n ensimmäisen painoksen (843 361-2) kansilehti == Kappaleet == # # # # # # # # # # # *Kaikki musiikki: Yngwie Malmsteen *Sanoitukset: **Yngwie Malmsteen (kappaleet 3, 4, 7 ja 10) **Yngwie Malmsteen ja Göran Edman (kappaleet 1, 2, 6 ja 9) **Yngwie Malmsteen ja Erica Nordberg (kappaleet 5 ja 8) == Kokoonpano == *Yngwie Malmsteen - kitarat, kitarasyntetisaattori, taustalaulu *Göran Edman - laulu *Mats Olausson - koskettimet, taustalaulu *Svante Henrysson - basso, kontrabasso *Michael Von Knorring - rummut == Tuotanto == *Tuottaja: Yngwie Malmsteen *Masterointi: Bob Ludwig (Masterdisk, New York) *Assistant engineers: Keith Rose ja Roger Hughes *Nauhoitus ja miksaus: Tom Fletcher *Kannen kuva: Image Bank ja Michael Johansson *Kannen suunnittelu: Tout Sullivan Thomas == Lähteet == == Aiheesta muualla == * * Luokka:Vuoden 1990 albumit Luokka:Yngwie Malmsteenin albumit
Kertomus sielusta

Kertomus sielusta on gnostilainen kirjoitus, joka tunnetaan Nag Hammadin kirjastosta (koodeksi II, kirja 6). Se on ajoitettu 200-luvun alkuun.Tervahauta, Ulla: ”Johdanto”. Teoksessa Dunderberg & Marjanen 2005, s. 419–422. == Historia == Kertomuksen sielusta kirjoittajaa tai kirjoituspaikkaa ei tunneta. Sen katsotaan olleen alun perin kreikankielinen ja mahdollisesti peräisin jo noin vuodelta 200. Teksti on säilynyt vain Nag Hammadin kirjastoon kuuluvana koptinkielisenä käännöksenä. == Sisältö == Kirjoitus esittää mytologisen kuvauksen sielun matkasta maailmassa. Sielu kuvataan neitseelliseksi naiseksi, joka lähtee isänsä kodista maailmaan ja joutuu siellä huonoille teille ja suhteisiin useiden miesten kanssa. Lopulta sielu katuu ja saa isältään armahduksen. Isä lähettää sielulle pelastajan, joka vertautuu Jeesukseen. Kirjoitus sisältää useita suoria lainauksia Vanhasta testamentista (esimerkiksi Hesekiel, Hoosea, Psalmit), Uudesta testamentista, Odysseiasta sekä Ensimmäisestä Klemensin kirjeestä. Lainaukset jäävät kuitenkin irrallisiksi itse tekstin sisällön kannalta. == Lähteet == == Kirjallisuutta == === Suomennos === * Kertomus sielusta. Johdanto, käännös ja selitykset Ulla Tervahauta. Teoksessa === Muita käännöksiä ja tekstilaitoksia === * The Expository Treatise on the Soul. Teoksessa Koptinkielinen alkuteksti ja englanninkielinen käännös. * The Exegesis on the Soul. Teoksessa Englanninkielinen käännös. == Aiheesta muualla == * The Exegesis on the Soul. The Gnostic Society Library. * Exegesis on the Soul. Early Christian Writings. Luokka:Gnostilaiset apokryfit Luokka:Nag Hammadin kirjasto
Erotusmenetelmä

Erotusmenetelmä tai erottelumenetelmä on keino, jolla sekoittuneita aineita ja materiaaleja voidaan erottaa osiinsa. Kaivostekniikassa puhutaan tästä nimellä rikastus. Erotusmenetelmiä ovat esimerkiksi: * uutto * haihdutus * suodatus * tislaus * kuivatislaus * kiinteäfaasiuutto * vaahdotusrikastaminen * magneettisuuteen perustuva erottelu * tiheysperusteinen erottelu, esimerkiksi vedessä kelluvat ja uppoavien erottelu. ** sentrifugointi ** Sykloni * tietyllä taajuudella kuvaavalla digitaalikameralla tehtävä automaattiseen hahmontunnistukseen perustuva erottelu, jossa kappaleesta otettua kuvaa verrataan toiseen kuvaan ja tarkistetaan että esine näyttää riittävän paljon samalta. Voidaan tehdä erottelua myös pelkästään värin perusteella. Tällöin usein kuljettimella liikkuvia esineitä jaetaan kuljettimella jääviin ja jonkin tunnistuksesta ohjauksensa saavan mekaanisen toimielimen, työntimen tai paineilmapuhalluksen avulla poistettaviin. * spektrometrillä tehtävä erottelu, jossa esimerkiksi romuesineestä tunnistetaan, mitä metallia se on. Mekaaninen toteutus on hyvin samankaltainen kuin kameraan perustuvassa erottelussa. * käsin erottelu - esim. natriumammoniumtartraatin optisten isomeerin erottelu kiteen muodon perusteella (Louis Pasteur 1850) *
Crash Test Dummies

Crash Test Dummies on kanadalainen, Winnipegistä kotoisin oleva folkrockia esittävä yhtye, jonka suurin suosio oli 1990-luvulla. Yhtyeen suurin menestys on vuoden 1993 albumi God Shuffled His Feet, joka myi kultaa ja platinaa useissa maissa. Yhtyeen suurin hitti on levyllä ja singlenä julkaistu kappale Mmm Mmm Mmm Mmm. ==Jäsenet== * Brad Roberts − laulu, akustinen ja sähkökitara * Ellen Reid − laulu, piano, koskettimet, accordion * Dan Roberts − basso * Mitch Dorge − rummut ==Diskografia== ===Studioalbumit=== * The Ghosts that Haunt Me (1991) * God Shuffled His Feet (1993) * A Worm's Life (1996) * Give Yourself a Hand (1999) * I Don't Care That You Don't Mind (2001) * Jingle All The Way (2002) * Puss 'n' Boots (2003) * Songs of the Unforgiven (2004) * Oooh La La! (2010) ===Singlet=== Vuosi Kappale US Hot 100 US Modern Rock US Main- stream Rock UK Singles Chart Albumi 1991 "Superman's Song" #56 - - - The Ghosts That Haunt Me 1991 "Androgynous" - - - - The Ghosts That Haunt Me 1991 "The Ghosts That Haunt Me" - - - - The Ghosts That Haunt Me 1991 "The First Noel" - - - - A Lump of Coal 1993 "Mmm Mmm Mmm Mmm" #4 #1 #25 #2 God Shuffled His Feet 1993 "Swimming In Your Ocean" - - - - God Shuffled His Feet 1994 "Afternoons & Coffeespoons" #66 - - #23 God Shuffled His Feet 1994 "God Shuffled His Feet" - - - - God Shuffled His Feet 1995 "The Ballad Of Peter Pumpkinhead" - - - #30 Dumb and Dumber Soundtrack 1996 "He Liked To Feel It" - - - - A Worm's Life 1997 "My Own Sunrise" - - - - A Worm's Life 1999 "Keep A Lid On Things" - - - - Give Yourself A Hand 1999 "Get You In The Morning" - - - - Give Yourself A Hand 2001 "Every Morning" - - - - I Don't Care That You Don't Mind 2001 "The Day We Never Met" - - - - I Don't Care That You Don't Mind == Aiheesta muualla == * Yhtyeen virallinen kotisivu Luokka:Kanadalaiset rockyhtyeet
Apostoli Paavalin rukous

Apostoli Paavalin rukous on gnostilainen kirjoitus, joka tunnetaan Nag Hammadin kirjastosta (koodeksi I, kirja 1). Tutkijat ovat lukeneet sen osaksi valentinolaista kirjallisuutta. Teksti on alun perin kirjoitettu kreikaksi. Nag Hammadin kirjastossa on siitä koptinkielinen versio. Kirjoitus on melko lyhyt ja sen alusta puuttuu noin kaksi riviä. Kirjoituksen selvimmin gnostilaisia piirteitä ovat muun muassa viittaukset Pleromaan ja hallitsijoihin (arkhoneihin). == Lähteet == == Kirjallisuutta == * The Prayer of the Apostle Paul. Teoksessa Koptinkielinen alkuteksti ja englanninkielinen käännös. * The Prayer of the Apostle Paul. Teoksessa Englanninkielinen käännös. == Aiheesta muualla == * The Prayer of the Apostle Paul. The Gnostic Society Library. * The Prayer of the Apostle Paul. Early Christian Writings. Luokka:Gnostilaiset apokryfit Luokka:Nag Hammadin kirjasto
Autobot

Autobotit ovat kuvitteellisia muotoaan muuttavia robotteja Transformers- universumissa. Useimmiten televisiosarjoissa, elokuvissa, sarjakuvissa ja videopeleissä heidän ryhmänsä johtajana on ollut Optimus Prime. Autobotteja on kuvailtu hyviksi, jaloiksi ja rauhaa rakastaviksi robotteiksi. Heidän tavoitteenansa on pysäyttää pahat Decepticonit ja saada heidän välisensä sisällissota loppumaan. Autobotit ovat myös valmiita uhraamaan itsensä pelastaakseen heikompiaan. ==Johtajuus== Toisin kuin Decepticoneilla, Autoboteilla on sisäinen arvojärjestys, joka kuvaa heidän johtajaansa. *Magnus on korkein arvo jonka Autobotti voi saavuttaa. Henkilöä nimitetään myös Komentajaksi () Autobottien sotajoukoissa. Lisäksi se toimii korkeimman neuvoston puheenjohtajana. Arvonimi lisätään Autobotin nimen perään, ja se korvaa edellisen arvon. Transformers: Animatedissa Magnus onkin Primen sijasta Autobottien korkein arvo. Lisäksi se saa käyttöönsä Magnus-vasaran symbolin merkityksessä. *Primen arvoa käyttävät Autobottien johtajat, jotka usein myös kantavat Johtajuuden Matrixia. Transformers: Animatedissa Prime on Magnusia alempi arvo. *Komentaja oli aikaisemmin Autobottien korkein arvo, joka kantoi yksin Johtajuuden Matrixia.The Transformers: The Movie Viitattu 24.8.2010 Myöhemmin Autobotteja nimitettiin Komentajiksi ilman että olisivat saaneet Johtajuuden Matrixia. ==Autobottien johtajia== *Optimus Prime *Rodimus Prime *Ultra Magnus *Emirate Xaaron *Sentinel Prime *Alpha Trion *Grimlock (Earthforcen komentaja, väliaikainen) *Optimus Primal ==Lähteet== *
Henry Baker Tristram

Henry Baker Tristram (11. toukokuuta 1822 Eglingham – 8. maaliskuuta 1906 Durham) oli englantilainen pappi, Raamatun tutkija, matkailija ja ornitologi. Tristram syntyi Eglinghamin pappilassa Northumberlandissa. Hänen isänsä oli pappilan kirkkoherra, myös nimeltään Henry Baker Tristram. Hän opiskeli Lincoln Collegessa Oxfordissa 1839–1846, jolloin hänet vihittiin papiksi. Hän sairastui tuberkuloosiin ja joutui muuttamaan ulkomaille terveydellisistä syistä. 1847–1849 hän oli Bermudan kuvernöörin sihteerinä. Täällä hän kiinnostui linnuista ja simpukoista. 1850 hän meni naimisiin Eleanor Mary Bowlbyn kanssa. Heille syntyi 7 tytärtä ja 1 poika. Sittemmin hän tutki Saharaa ja vuonna 1858 Palestiinaa, jonne hän palasi 1863 ja 1872, jakaen aikansa uskonnollisten kirjoitusten etsimisen ja luonnonhistoriallisten havaintojen tekemisen välillä. 1881 hän matkusti jälleen Palestiinaan, ja sieltä Libanoniin, Mesopotamiaan ja Armeniaan. 1891 hän matkusti Japaniin Osakaan, missä hänen tyttärensä Katherine Tristram toimi lähetyssaarnaajana. Hän kävi myös Kiinassa ja Amerikan luoteisosassa. Tristram oli perustamassa arvostettua British Ornithologists' Union (BOU) nimistä yhdistystä, ja hän kuului sen alkuperäisiin jäseniin. 1868 hänet valittiin Royal Societyn jäseneksi. Matkoillaan hän keräsi laajan linnunnahkakokoelman, joka käsitti noin 20 000 nahkaa, ja jonka hän myi Liverpoolin museolle. Munakokoelma päätyi Natural History Museumiin. Tristramin mukaan on nimetty useita lintuja, muun muassa rotkorakkeli ja atlaskerttu. == Teoksia == * The Great Sahara (1860) * The Land of Israel, a Journal of Travels with Reference to Its Physical History (1865) * The Natural History of the Bible (1867) * The Daughters of Syria (1872) * Land of Moab (1874) * Pathways of Palestine (1882) * The Fauna and Flora of Palestine (1884) * Eastern Customs in Bible Lands (1894) * Rambles in Japan (1895). == Lähteet == Luokka:Brittiläiset ornitologit Luokka:Brittiläiset papit Luokka:Royal Societyn jäsenet Luokka:Vuonna 1822 syntyneet Luokka:Vuonna 1906 kuolleet
Talbot Horizon

Talbot Horizon on aluksi Chrysler Europen ja myöhemmin PSA-konsernin Talbot- merkillä vuosina 1978–1987 valmistama alemman keskiluokan automalli, joka korvasi Talbot 1100:n ja Avengerin. Sitä myytiin aluksi Chrysler- ja Simca- merkkisenä. Mallin seuraajaksi tuli Peugeot 309, jonka nimeksi oli alun perin tarkoitus tulla Talbot Arizona. Horizonin kehitti Chrysler Europen Simca- osasto Isossa-Britanniassa. Vuonna 1978 PSA-konserni osti Chrysler Europen ja sen mukana Simcan, jonka seurauksena Horizonia alettiin seuraavasta vuodesta lähtien markkinoida Talbot-merkkisenä. Horizonia valmistettiin pääasiassa Poissyn tehtaalla Ranskassa ja Rytonin tehtaalla Isossa-Britanniassa. Sitä valmistettiin myös Espanjassa ja Suomessa Saab-Valmetin tehtaalla Uudessakaupungissa. Horizon valittiin Vuoden autoksi Euroopassa 1979. Pohjois- Amerikassa myytiin Dodge Omni -nimistä mallia, joka oli Horizonin pohjoisamerikkalaisten markkinoiden tarpeita vastaamaan kehitetty versio. Sitä myytiin myös nimellä Plymouth Horizon. Vuonna 1982 Horizon sai muun muassa kokonaan mustat puskurit. Myös viisivaihteinen manuaalivaihteisto tuli saataville. == Lähteet == == Aiheesta muualla == Luokka:Chrysler Horizon Luokka:C-segmentin autot Luokka:1970-luvun autot Luokka:1980-luvun autot
Nokia N93

Nokia N93 on älypuhelin, joka on suunniteltu erityisesti multimediakäyttöön. Malli esiteltiin huhtikuussa 2006 ja myyntiin se tuli heinäkuussa 2006. N93:ssa on panostettu erityisesti kameratoimintoihin. Siinä on 3,2 megapikselin Carl Zeiss -optiikalla varustettu kamera ja kolminkertainen optinen zoomi. MPEG4-teknologia mahdollistaa videokuvan. N93:ssa on myös toinen, VGA-tasoinen (30 kuvaa sekunnissa) kamera videopuheluita varten. Nokia N93 sisältää digitaalisen videovakaimen. Puhelimessa on mahdollista käyttää myös erillistä katselutilaa, jolloin puhelimella voi katsella videoita ja selata kuvia näytön ollessa vaakatasossa. ==Lähteet== ==Aiheesta muualla== * Käyttöohjeet * Nokia N93 - Tuki N93 Luokka:Wi-Fi-laitteet Luokka:Symbian- pohjaiset laitteet Luokka:Vuoden 2006 matkapuhelimet
Tutkielma ylösnousemuksesta

Tutkielma ylösnousemuksesta on gnostilainen kirjoitus, joka tunnetaan Nag Hammadin kirjastosta (koodeksi I, kirja 4). Tutkijat ovat lukeneet sen osaksi valentinolaista kirjallisuutta.Hella, Mika: ”Johdanto”. Teoksessa Dunderberg & Marjanen 2005, s. 161–164. Kirjoitus on ajoitettu noin vuosiin 170–200. == Sisältö == Kirjoitus on tyyliltään kirje, jossa opettaja vastaa oppilaansa Rheginoksen kysymyksiin. Kirje käsittää noin kahdeksan sivua. Kirjoitus käsittelee nimensä mukaisesti ylösnousemuskysymystä ja kuoleman jälkeistä tilaa. Kirjoitus esittää hyvin erilaisen gnostilaisen tulkinnan, koska sen mukaan ”ylösnousemus” voi tapahtua jo nykyhetkessä. Se, joka käsittää, mikä todella on olemassa, muuttuu hengellisesti eläväksi, vastakohtana tavallisen elämän hengelliselle kuolemalle. Pagelsin mukaan tällainen ylösnousemus vertautuu buddhalaiseen valaistumiseen. == Lähteet == == Kirjallisuutta == === Suomennos === * Tutkielma ylösnousemuksesta. Johdanto, käännös ja selitykset Mika Hella. Teoksessa === Muita käännöksiä ja tekstilaitoksia === * The Treatise on the Resurrection . Teoksessa Koptinkielinen alkuteksti ja englanninkielinen käännös. * The Treatise on the Resurrection. Teoksessa Englanninkielinen käännös. == Aiheesta muualla == * The Treatise on the Resurrection. The Gnostic Society Library. * The Treatise on the Resurrection. Early Christian Writings. Luokka:Gnostilaiset apokryfit Luokka:Nag Hammadin kirjasto
Coitus more ferarum

Coitus more ferarum eli ”koira-asento” on seksiasento, jossa uros yhtyy takaapäin naaraaseen tai toiseen urokseen. Eläinkunnan keskuudessa se on yleisin seksiasento, sillä valtaosa kehittyneemmistä eläimistä yhtyy tässä asennossa. Vastaanottavan kumppanin omaksuma asento muistuttaa lordoosikäyttäytymistä eli fyysistä asentoa, joka on nähtävissä monilla nisäkäsnaarailla silloin, kun ne ovat valmiita paritteluun, ja jonka ensisijainen piirre on selkärangan kaareutuminen vatsaan. Emättimen työntyessä taaksepäin penis voi tunkeutua syvemmälle emättimeen, jolloin se todennäköisemmin pääsee kosketuksiin emättimen takaseinämän kanssa ja saavuttaa takimmaisen eturauhasen. Lähetyssaarnaaja-asennossa penis on ensisijaisesti kosketuksissa emättimen etuseinämän kanssa, ja peniksen kärki voi saavuttaa etummaisen eturauhasen. Joillakin naisille koira-asento auttaa stimuloimaan emättimen sisäpuolen herkimpiä alueita (”G-piste”). Klitoriksen stimulaatio jää vähäiseksi, mutta kivespussi tarjoaa sille joskus kitkaa, mikä saattaa tuottaa naiselle mielihyvää tai orgasmin.Janssen, Erick, Nicole Prause, and James H. Geer. "The sexual response." Handbook of psychophysiology (2007): 245-266 Jotkut naiset tarvitsevat sormin tehtävää hyväilyä saavuttaakseen koira-asennossa orgasmin. Asento voi olla suositeltava, mikäli jommallakummalla osapuolella on selkävaivoja tai muita sairauksia. Coitus more ferarum on latinaa ja tarkoittaa ”sukupuoliyhteyttä villieläinten tapaan”. Nimitys periytyy antiikin Roomasta. Kama Sutrassa asentoa nimitetään ”lehmän asennoksi” tai ”lehmän kongressiksi”.The Kama Sutra, as given at Se mainitaan myös arabiankielisessä teoksessa Tuoksuva puutarha mielen virkistykseksi. == Katso myös == * Luettelo seksiasennoista == Lähteet == Luokka:Seksuaalinen toiminta Luokka:Asennot
Calle Flygare

Calle Emil Anders Flygare (4. heinäkuuta 1907 Malmö – 3. joulukuuta 1972 Tukholma) oli ruotsalainen näyttelijä, ohjaaja ja teatterikoulun johtaja. Hän toimi omaa nimeään kantavan teatterikoulun Calle Flygares teaterskolanin johtajana vuodesta 1940 aina kuolemaansa asti 1972. Hän oli teatterikriitikko Carl Flygaren ja näyttelijä Ebba Flygaren poika. Flygaren opiskeltua teatteria otti Göstä Ekman hänet palvelukseensa. Flygaren itsekritiikki oli kova ja hän piti itseään keskinkertaisena näyttelijänä. Vuonna 1940 hän perusti omaan asuntoonsa Calle Flygares teaterskolanin eli Calle Flygaren teatterikoulun. Teatterikoulussa oli oppilaina muun muassa Inga Landgré, Harriet Anderson ja Magnus Uggla. ==Filmografia== * 1932 - Vi som går köksvägen * 1933 – Kanske en diktare * 1949 - Törst Luokka:Ruotsalaiset näyttelijät Luokka:Vuonna 1907 syntyneet Luokka:Vuonna 1972 kuolleet
FIFA 07

FIFA 07 (tunnetaan myös nimillä FIFA Football 07 ja FIFA Soccer 07) on EA Sportsin FIFA-pelisarjan jalkapallovideopeli. Pelin kehittäjänä toimi vancouverilainen EA Canada, ja sen julkaisi Electronic Arts. Peli julkaistiin Euroopassa 27. syyskuuta 2006 ja Yhdysvalloissa 3. marraskuuta samana vuonna. Peli julkaistiin Nintendo GameCubelle, PC:lle, PlayStation 2:lle, Game Boy Advancelle, PlayStation Portablelle, Nintendo DS:lle ja Xboxille. Pelin Xbox 360 -versio julkaistiin Euroopassa 27. marraskuuta 2006, ja Yhdysvalloissa neljä päivää myöhemmin. Pelin tunnuslause on: "This is THE season" (). FIFA 07 on sarjan neljästoista peli, ja yhdestoista joka sisältää 3D-grafiikat. Electronic Arts on julkaissut useiden eri pelaajien kuvat pelin kannessa, riippuen alueesta jolla peliä myydään. Ronaldinho on joka version kannessa, seuranaan Landon Donovan ja Francisco Fonseca Pohjois-Amerikassa, Wayne Rooney Pohjoismaissa, Britanniassa, Benelux-maissa sekä Australiassa, Lukas Podolski Saksassa, David Villa Espanjassa, Kaká Italiassa ja Juninho Ranskassa. Luokka:FIFA-pelit Luokka:Vuoden 2006 videopelit Luokka:Game Boy Advance -pelit Luokka:Nintendo DS -pelit Luokka:Nintendo GameCube -pelit Luokka:PlayStation 2 -pelit Luokka:PlayStation Portable -pelit Luokka:Windows-pelit Luokka:Xbox- pelit Luokka:Xbox 360 -pelit Luokka:Mobiilipelit Luokka:Elektronisen urheilun pelit
Kolmiosainen tutkielma

Kolmiosainen tutkielma on gnostilainen kirjoitus, joka tunnetaan Nag Hammadin kirjastosta (koodeksi I, kirja 5). Tutkijat ovat lukeneet sen osaksi valentinolaista kirjallisuutta, ja se on ajoitettu 200-luvulle. Kirjoitus on eräänlainen valentinolaisen kosmologian ja teologian yleisesitys. == Sisältö == Tutkielma koostuu nimensä mukaisesti kolmesta osasta, jotka on jaettu edelleen yhteensä kuuteentoista lukuun: Osa I * Johdanto * Isä * Poika ja kirkko * Aioniset emanaatiot * Aioninen elämä * Epätäydellinen syntyminen Logoksen kautta * Logoksen kääntymys * Vapahtajan emanaatio * Logoksen Pleroma ("Täyteys") * Järjestyminen Osa II * Materiaalisen ihmiskunnan luominen Osa III * Teologioiden moninaisuus * Lihaksi tullut Vapahtaja ja hänen kumppaninsa * Ihmiskunnan kolmijako * Ennalleenpalauttamisen kulku * Kokoonkutsuttujen lunastus == Lähteet == == Kirjallisuutta == * The Tripartite Tractate. Teoksessa Koptinkielinen alkuteksti ja englanninkielinen käännös. * The Tripartite Tractate. Teoksessa Englanninkielinen käännös. == Aiheesta muualla == * The Tripartite Tractate. The Gnostic Society Library. * The Tripartite Tractate. Early Christian Writings. Luokka:Gnostilaiset apokryfit Luokka:Nag Hammadin kirjasto
Kantatie 76

Kantatie 76 on Kainuussa kulkeva kantatie, joka johtaa Sotkamosta valtatien 6 liittymästä Kuhmon keskustaan. Tien pituus on noin 75 kilometriä. Tien varrella sijaitsee Vuokatin talviurheilukeskus. Vuokatin ja Sotkamon kirkonkylän välisellä osuudella tiellä kulkee keskimäärin 8 000–9 000 ajoneuvoa vuorokaudessa. Muuten tien liikennemäärät ovat sangen vähäiset, suurimmaksi osaksi keskimäärin alle tuhat ajoneuvoa vuorokaudessa. ==Reitti== * Sotkamo ** Eevala (vt 6) ** Vuokatti (st 899) ** Kirkonkylä (st 888) ** Riekinranta ** Ontojoki * Kuhmo ** Katerma ** Jämäs (kt 75) ** Kuhmo (st 900, st 912) ==Historiaa== Vuoden 1938 tienumerointijärjestelmässä kantatie 76 alkoi Sortavalan ja Kajaanin välisen valtatien 18 risteyksestä Vuokatista. Tietä jatkettiin kahdeksalla kilometrillä 1990-luvun lopulla, kun valtatien 6 oikaisu Juurikkalahdesta Eevalaan valmistui. Muilta osin kantatien 76 linjaus on säilynyt vuosien saatossa samana. ==Lähteet== ==Aiheesta muualla== *Matti Grönroosin sivu kantatiestä 76 76 Luokka:Kuhmon liikenne Luokka:Sotkamon liikenne
Palojoki

Palojoki on noin tuhannen asukkaan kylä Nurmijärvellä. Se sijaitsee noin 30 kilometrin päässä Helsingistä, ja sen kautta kulkee Nurmijärven kirkonkylästä Tuusulan Hyrylään johtava seututie 139 (Palojoentie, Tuusulan puolella Nahkelantie). Kylässä on ala-aste, jonka nimi on Palojoen koulu. Nimensä kylä on saanut viereisen Palojoen mukaan, joka kylän läheisyydessä laskee Vantaanjokeen. Kuuluisin palojokelainen on Suomen kansalliskirjailija Aleksis Kivi, jonka syntymäkoti toimii nykyisin museona. Kylässä sijaitsevalla Taaborinvuorella pidetään kesäisin Kivi-juhlat, joissa esitetään Aleksis Kiven näytelmiä. Palojoen kylämaisema on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä. ==Maantietoa== *Korkein kohta: n. 50 m (Haukkaankallio) *Pinta-ala: n. 50 km² ==Lähteet== ==Kirjallisuutta== * Tarja Raninen (toim.): Nummisuutareiden naapurit. Palojoen kyläyhdistys, Rusutjärvi : Reuna, 2013. ISBN 978-952-67804-5-0. Luokka:Nurmijärven kylät Luokka:Nurmijärven taajamat Luokka:Tuusulan taajamat Luokka:Valtakunnallisesti merkittävät rakennetut kulttuuriympäristöt Suomessa Luokka:Aleksis Kivi
Sil

Sil on Miñojoen sivujoki Galiciassa, Espanjassa. Sen pituus on 225 km, ja se saa alkunsa Kantabrian vuorilta. Joki virtaa Leónin ja Ourensen maakuntien läpi. Suurin kaupunki joen varrella on Ponferrada. == Lähteet == == Aiheesta muualla == Luokka:Galicia Luokka:Espanjan joet Luokka:Minhon vesistö
Sudanin lippu

Sudanin lippu otettiin käyttöön 20. toukokuuta 1970. Lippu koostuu punaisesta, valkoisesta ja mustasta vaakaraidasta sekä vihreästä kolmiosta tangon puolella. Ennen nykyistä lippua Sudanissa oli käytössä trikolori, jonka värit ylhäältä alas olivat sininen, keltainen ja vihreä. Sudanin nykyisen lipun punainen väri kuvaa Sudanin marttyyrejä ja taistelua Britannian siirtomaavaltaa vastaan. Valkoinen kuvaa myönteisyyttä, musta itsenäisyyttä ja vihreä maataloutta sekä islamia. Punainen, valkoinen, musta ja vihreä ovat myös panarabialaiset värit; pääosa Sudanin väestöstä on arabeja tai arabiankielisiä. Lippu Luokka:Valtioiden liput
Chicagon ratsupoliisi

Chicagon ratsupoliisi (Due South) on neljän tuotantokauden mittainen kanadalainen televisiosarja, jota esitettiin vuosina 1994–1999. Sarja sijoittuu Chicagoon, jonne kanadalainen ratsupoliisi Benton Fraser päätyy ratkomaan isänsä murhaa. Benton Fraseria näyttelee Paul Gross ja hänen vierellään, katutietoisena poliisina ja hyvänä ystävänä kulkee Raymond ”Ray” Vecchio (David Marciano). Sarjan kolmannella tuotantokaudella Raymond Vecchio siirtyy hyvin salaiseen soluttautumistehtävään, eivätkä rikolliset saa tietää tätä, minkä vuoksi Marcianon tilalle hänenä esiintymään astuu Callum Keith Rennie (roolinimi sarjassa Stanley Kowalski). Sarja sisältää humoristisia, toiminnallisia ja myös draamallisia piirteitä. Chicagon ratsupoliisi pääsi levitykseen myös Kanadan ulkopuolelle, Yhdysvaltoihin ja Eurooppaan, myös Suomeen. Sarjan ominaispiirre on Benton Fraserin lähes yliluonnolliset kyvyt. Hän pystyy kuulemaan hyvin tarkasti ja erinäisiä asioita maistelemalla jäljittämään niiden alkulähteen. Ratsupoliisin rinnalla kulkee lähes aina uskollinen susi Diefenbaker, joka on lähes kuuro. == Roolit == Hahmo Näyttelijä Tuotantokausi ratsupoliisi Benton Fraser Paul Gross 1–4 Raymond Vecchio David Marciano 1–2, 4 Diefenbaker (susi) DracoDiefenbakerin roolissa oli aluksi siperianhusky nimeltä Lincoln. Se korvattiin alaskanmalamuutilla, jonka nimi oli Draco. 1–4 Harding Welsh Beau Starr 1–4 Elaine Besbriss Catherine Bruhier 1–3 Jack Huey Tony Craig 1–4 Louis Gardino Daniel Kash 1–2 Francesca Vecchio Ramona Milano 1–4 Meg Thatcher Camilla Scott 2–4 Stanley Kowalski Callum Keith Rennie 3–4 Thomas E. Dewey Tom Melissis 3–4 Renfield Turnbull Dean McDermott 2–4 Buck Frobisher Leslie Nielsen 1–2, 4 Bob Fraser Gordon Pinsent 1–4 == Lähteet == Luokka:1990-luvun draamakomediasarjat Luokka:1990-luvun rikossarjat Luokka:Kanadalaiset rikossarjat Luokka:CTV:n televisio-ohjelmat
Kantatie 62

Kantatie 62 on Kaakkois-Suomessa Mikkelistä Imatran rajanylityspaikalle kulkeva kantatie. Tien pituus on 141 kilometriä. Tie on paikoin kapea ja mutkainen, mutta toisaalta siltä on kauniita näkymiä Saimaalle. Tiellä on myös valtatien 6 kanssa yhteinen kahdeksan kilometrin moottoritieosuus Imatran Vuoksenniskan kohdalla. Kantatie 62 on itsessään leveimmillään Imatran Teppanalan kohdalla, jossa tie on myös osittain 2+1 kaistainen. Imatran Teppanalan kohdalla liikenne on vilkasta. Kantatie 62 palvelee Teppanalassa alueen asukkaita ja työntekijöitä, rajanylityspaikan liikennettä, alueen kaupallisia palveluja sekä myös alueella sijaitsevan Ovako Imatran liikennöintiä. ==Reitti== *Mikkeli (vt 13, vt 15) **Kirkonvarkaus **Anttola *Puumala **Lietvesi **Luukkosenkylä (st 434) **Puumala *Ruokolahti **Virmutjoki (st 438) **Ruokolahti *Imatra (st 160, vt 6, st 397) **Imatran rajanylityspaikka (Venäjän tie A124) ==Historiaa== Vuoden 1938 tienumerointijärjestelmässä kantatie 62 kulki Viipurista Rautuun. Jatkosodan jälkeisten alueluovutusten jälkeen tie jäi kokonaan luovutetulle alueelle. 1970-luvun puolivälissä Mikkelin ja Imatran Kaukopään välisestä tiestä tehtiin kantatie 62. Tätä ennen tieosuus muodostui maanteistä 432 ja 434. Tuolloin tiellä oli vielä kaksi lossiyhteyttä: Anttolan ja Puumalan välillä Lietvedellä sekä Puumalan kirkonkylän eteläpuolella Puumalansalmella. Lietvedelle valmistui pengertie ja silta vuonna 1985. Kantatieverkon viimeinen lossiyhteys siirtyi historiaan, kun Puumalansalmen ylittävä Saimaan silta valmistui 1995. Saimaan silta on Suomen maantieverkon neljänneksi pisin silta. Vuonna 2004 tietä jatkettiin Kaukopäästä rajanylityspaikalle Pelkolaan saakka. ==Joukkoliikenne== Kantatiellä 62 kulkee kaksi bussivuoroa päivässä suuntaansa. Linja Imatralta Puumalan kautta Mikkeliin ajetaan arkipäivisin. Kouluvuoden aikana ajetaan arkisin vuoro Imatralta Puumalan kautta Pieksämäelle ja koulupäivinä edelleen Varkauteen. ==Lähteet== * * 2009 * ==Aiheesta muualla== *Matti Grönroosin sivu kantatiestä 62 *Saimaan silta 62 Luokka:Mikkelin liikenne Luokka:Puumalan liikenne Luokka:Ruokolahden liikenne Luokka:Imatran liikenne
Stig Ahlgren

Stig Johna Axel Ahlgren (23. tammikuuta 1910 Karlskrona – 19. toukokuuta 1996 Nynäshamn) oli ruotsalainen kirjailija, julkaisija, kirjallisuuskriitikko, kulttuurijournalisti ja väittelijä. Hän oli naimisissa näyttelijä Birgit Tengrothin kanssa vuosina 1944–1950. Ahlgren aloitti marxistisena kirjallisuuskriitikkona ja kritisoi kirjoissaan Orfeus i folkhemmet (1938) ja Veckopressen och folket (1940) sen ajan kaunokirjallisuudetta ja lehdistöä. Hän kirjoitti artikkeleita Malmössä ilmestyvään Arbetet-lehteen vuodesta 1937 ja oli tukholmalaisen Afton-Tidningen -lehden kulttuuritoimittaja vuosina 1942–1946. Vuonna 1946 hänestä tuli hienostuneen Vecko-Journalen -aikakauslehden päätoimittaja. Siellä hän oli edukseen "nokkeluuden kuninkaana" ja purevien nerokkaiden muotoilujen takia Ruotsin ilkeimpänä kynäilijänä ja kirja-arvostelijana. Hän muun muassa sanoi Ruotsin akatemian silloisen vakinaisen sihteerin Karl Ragnar Gierowin olleen "vakava kuin sypressi". Ahlgren oli 1960-luvulla kirjoittajana vähemmän aktiivinen osittain siksi, että hän muutti Ösmoohon lähelle Nynäshamnia yhdessä entisen vaimonsa Birgit Tengrothin kanssa. He olivat olleet naimisissa vuoteen 1950 saakka. Birgit oli sairas, ja Ahlgren hoiti häntä aina tämän kuolemaan asti 1983. Ahlgrenin viimeinen suuri teos oli elämäkerta ystävästään Karl Gerhardista. 1970-luvulla hän kirjoitti radioarvosteluja Svenska Dagbladetiin. Ahlgren kuoli 19. toukokuuta 1996 Nynäshamnissa 86-vuotiaana. Gustaf von Platen, joka vuonna 1951 tuli Ahlgrenin jälkeen Vecko-Journalenin toimitusjohtajaksi, kuvasi Ahlgrenia kirjassaan Min vän Stig Ahlgren - kvickhetens konung (1997). == Teokset== * André Gide 1937 * Roger Martin du Gard 1937 * Orfeus i folkhemmet 1938 * Veckopressen och folket 1940 * Krusenstjerna-studier 1940 * Obehagliga stycken 1944 * Det kritiska uppdraget 1946 * Frackhataren 1952 * Inga blommor här 1955 * Lärdom och lättsinne 1964 * Boken om Karl Gerhard 1964 * Den okände Karl Gerhard 1966 * Insnöad 1977 == Lähteet == Luokka:Ruotsalaiset kirjailijat Luokka:Ruotsalaiset kriitikot Luokka:Kirjallisuuskriitikot Luokka:Ruotsalaiset toimittajat Luokka:Vuonna 1910 syntyneet Luokka:Vuonna 1996 kuolleet
Rastihaukat

Rastihaukat ry eli RaHa on vuonna 1951 perustettu suunnistusseura, joka toimii pääkaupunkiseudulla ja etenkin Itä-Helsingissä. Jäseniä on noin 200. Rastihaukkojen toimintaan kuuluvat suunnistuksen kesäkaudella osallistumiset kansallisiin, aluemestaruus- ja Suomen mestaruuskilpailuihin sekä osanottaminen viesteihin alkaen pienistä kansallisista viesteistä aina suurviesteihin, kuten Venlojen ja Jukolan viestiin, 25-mannaan ja Halikko- viestiin. Tämän lisäksi Rastihaukat pitävät perinteikkäitä viikoittaisia Itärastit-kuntorasteja lauantaisin vaihtelevissa maastoissa eri puolilla pääkaupunkiseutua. Rastihaukoista kenties tunnetuin suunnistaja on ollut kolmissa MM-kisoissa Suomea edustanut ja MM pronssia (-89 viesti) voittanut Marja Liisa Portin. Talvikaudella Rastihaukkojen toimintaan kuuluvat säännölliset yhteislenkit, mäkiharjoitukset sekä ohjatut kuntopiirit ja sähly. Sään salliessa harrastetaan hiihto- ja latusuunnistusta. == Lähteet == * Rastihaukkojen kotisivu Luokka:Suomalaiset suunnistusseurat Luokka:Helsinkiläiset urheiluseurat Luokka:Vuonna 1951 perustetut urheiluseurat
Sami Lopakka

Sami Lopakka (s. 17. tammikuuta 1975 Oulu) on suomalainen muusikko ja kirjailija. Lopakka oli vuosina 1989–2005 toimineen Sentenced-yhtyeen rytmikitaristi, yksi perustajajäsenistä ja pääasiallinen sanoittaja. Hänet tunnetaan melankolisista ja itsemurhaa käsittelevistä sanoituksistaan. Hän myös sävelsi yhtyeelle kappaleita. Sentencedin jälkeen Lopakka on soittanut kitaraa ja toiminut pääasiallisena säveltäjänä venäjänkielistä metallia esittävässä yhtyeessä Kypck (Kursk, 2007–). Hän oli myös yksi rock- ja metalliaiheista vaatetusta valmistaneen Northern Tribe Merchandisingin perustajista ja omistajista. Lopakka on valmistunut suomen kielen maisteriksi Oulun yliopistosta. Hänen pro gradunsa on nimeltään Rannalle ihanan maan – kuolemaan suhtautuminen ja kuoleman metaforat kuolinilmoitusten muistosäkeistöissä. Lopakan esikoisromaani Marras julkaistiin tammikuussa 2014 (Like Kustannus). Se kertoo fiktiivisen tarinan pohjoissuomalaisen rockyhtyeen Euroopan-kiertueesta. Helmikuussa 2014 häneltä julkaistiin novelli Uudet lasit osana Granta 2: Outo -kokoelmaa (Otava). Lopakan toinen romaani Loka ilmestyi elokuussa 2019. Esiintymisissä Lopakka on käyttänyt Jacksonin Randy Rhoads -kitaraa sekä Kypck-keikoilla Amfisoundin hänelle mittatilauksena valmistamaa Lopashnikov-kitaraa, jonka rungonmuoto on yhteneväinen AK-47 -rynnäkkökiväärin kanssa. Lisäksi Lopakka on käyttänyt muiden muassa Laneyn GH-100L-vahvistinta sekä Bossin GT-3-multiefektiä. == Teokset == * * * == Lähteet == == Aiheesta muualla == * Sami Lopakka Liken sivustolla * KYPCK Ground Zero * Sentenced HomeGrave Luokka:Sentenced Luokka:Suomalaiset kirjailijat Luokka:Suomalaiset metallimusiikin kitaristit Luokka:Suomalaiset metallimusiikin sanoittajat Luokka:Vuonna 1975 syntyneet Luokka:Elävät henkilöt Luokka:Seulonnan keskeiset artikkelit
Ibrahim Baré Maïnassara

Ibrahim Baré Maïnassara (9. toukokuuta 1949 – 9. huhtikuuta 1999) oli Nigerin presidentti vuodesta 1996 kuolemaansa saakka. Maïnassara nousi presidentiksi tammikuussa 1996 tapahtuneen vallankaappauksen seurauksena. Hän syrjäytti silloin demokraattisesti valitun Mahamane Ousmanen. Seuraavana heinäkuuna järjestettiin presidentinvaalit, jotka Maïnassara voitti noin 52 %:n äänienemmistöllä. Hänet julistettiin presidentiksi virallisesti 7. elokuuta. Mainassaran hallintokauden aikana maan taloutta uudistettiin ja se teki sopimuksen IMF:n kanssa. Sotilaat surmasivat Maïnassaran vuoden 1999 vallankaappauksen aikana lentokentällä Niameyssä. Hänen jälkeensä valtaan tuli Daouda Malam Wanké. == Lähteet == Luokka:Nigerin presidentit Luokka:Nigeriläiset henkirikosten uhrit Luokka:Vuonna 1949 syntyneet Luokka:Vuonna 1999 kuolleet
Cēsis

Cēsis (, , ) on hansa-ajalta peräisin oleva linnoituskaupunki Pohjois- Latviassa, Vidzemen pohjoisosassa, Gaujajoen laaksossa. Cēsis sijaitsee noin 90 km Riiasta koilliseen. ==Historia== Vanhin Cēsisin asuinalue on Riekstu- kukkulalle vendien rakentama mäkilinna, joka on yhä olemassa. Ensimmäinen maininta siitä on vuodelta 1206. Vuonna 1209 saksalaiset rakensivat linnoituksen lähelle Cēsisin linnan, joka sotien aikana pian tuhottiin ja rakennettiin uudelleen. 1300- ja 1400-luvuilla kaupunki oli osa Hansaliittoa. Vuonna 1577 Moskovan joukot tuhosivat kaupungin. Vuonna 1582 kaupunki päätyi Puola-Liettualle ja vuonna 1627 edelleen Ruotsille, jonka valtakaudella alue läänitettiin Axel Oxenstiernalle, jonka suku hallitsi aluetta vuoteen 1680. Suuren Pohjan sodan aikana Ruotsi menetti alueen Venäjän keisarikunnalle. Vuonna 1748 kaupungissa oli viimeinen suuren mittakaavan tulipalo, joka tuhosi muun muassa kaupunginhallituksen arkistot. Cēsisin rakennettiin rautatie vuonna 1889 ja puhelinlinja vuonna 1897. Latvian itsenäisyyttä 1918 seuranneena vuonna alueella käytiin taisteluja Baltian Landeswehrin ja virolaisten välillä. Vuonna 2006 kaupungissa juhlittiin sen 800-vuotispäiviä. ==Kaupungin tunnukset== Cēsisin kaupungilla on käytössä lippu ja vaakuna. Vaakunassa kuvataan punainen tiilimuuri, jossa on viisi pientä tornia. Muurilla seisoo soturi, joka on kohottanut miekkansa ja kilpensä. Lippu on punaruskealla pohjalla oleva risti, jonka keskellä on kuvattu kaupungin vaakuna. Punaruskea väri on sama kuin Latvian lipussa. Lippu otettiin käyttöön vuonna 2001. ==Ystävyyskaupungit== * Achim * Ainaži * Alytus * Frederiksberg * Konstancin-Jeziorna * Rakvere * Rokiškis * Tara * Tyresö * Varese * Venafro * Zhovkva ==Lähteet== == Aiheesta muualla == Luokka:Latvian kaupungit
Sami Kukkohovi

Sami Kukkohovi (s. 1975 Oulu) on suomalainen muusikko, joka toimi Sentenced- yhtyeen basistina vuosina 1997–2005. Ensimmäinen albumi, jolla hän soitti oli Frozen. Hän on soittanut myös Solution 13 -yhtyeessä, joka julkaisi esikoisalbuminsa vuonna 2002, ja Kypckin keikkakitaristina. == Aiheesta muualla == * Luokka:Sentenced Luokka:Suomalaiset metallimusiikin basistit Luokka:Vuonna 1975 syntyneet Luokka:Elävät henkilöt
Tulkaa kaikki

Tulkaa kaikki on Suomen evankelis-luterilaisessa kirkossa toimiva liike, jonka tarkoituksena on kirkollispoliittisen vaikuttamisen kautta avata kirkkoa myös vähemmistöryhmille. Liikkeen julkinen toiminta aloitettiin maaliskuussa 2006. Liikkeen mukaan ihmiset ovat asettaneet esteitä evankeliumille. Tulkaa kaikki -liikkeen ohjelman mukaan kirkon ihmiskäsitykset ovat vanhentuneita ja ne pitäisi arvioida uudelleen. Liikettä on arvosteltu mm. liiallisesta keskittymisestä seksuaalivähemmistöihin ja siitä, ettei suhtaudu myönteisesti moniin kirkon sisällä toimiviin järjestöihin. ==Liikkeen tavoitteet== * Kirkollisen päätöksenteon ja keskustelun avoimuus * Kirkon on oltava lähimmäisenrakkauden ja oikeudenmukaisuuden malliyhteisö ** Naispappien syrjinnän lopettaminen ** Yksin- tai avoliitossa elävien sekä eronneiden elämänratkaisuja kunnioitettava ** Seksuaali- ja sukupuolivähemmistöihin kuuluvat ihmiset otettava ehdoitta seurakunnan jäseniksi ja työntekijöiksi * Köyhien huomioiminen jokapäiväisessä elämässä ja seurakunnan toiminnassa sekä Suomessa että muualla maailmassa * Sovinto ja yhteisymmärrys eri tavoin ajattelevien kirkollisten ryhmien välille * Hallinnon keventäminen Tulkaa kaikki -liikkeen motto: "Kristuksen kirkko on kaikille". == Katso myös == * Yhteys-liike == Aiheesta muualla == * Tulkaa kaikki -liikkeen kotisivu. * Marjo Kytöharju: Tulkaa kaikki -liike haluaa avoimen kirkon. Kirkko & kaupunki 20.03.2006. * Katrina Lumikallio: Tulkaa kaikki -liike kirkkoa uudistamassa – haastattelussa Vesa Hirvonen. Finnqueer 14.5.2008. Luokka:Suomen evankelis- luterilaiseen kirkkoon liittyvät järjestöt
Äänirauta

Äänirauta on kaksipiikkinen metallikappale, jota käytetään useimmiten musiikissa soittimen virittämiseen tai kuorossa oikean lähtösävelkorkeuden löytämiseen, mutta sitä käytetään myös lääketieteellisissä tarkoituksissa kuulon ja tuntoaistin tutkimisessa. Ääniraudasta saadaan ääni lyömällä se vasten pintaa. Lyönnin jälkeen äänirauta alkaa värähdellä sille ominaisella resonanssitaajuudella. Yleinen on 440 hertsin äänirauta, joka on yksiviivaisen a:n värähtelytaajuusstandardi. Maailmalla sinfoniaorkesterit soittavat jopa 444-hertsisestä a-sävelestä viritetyillä soittimilla. Suomessa ammattimaiset sinfoniaorkesterit puolestaan käyttävät 442-hertsistä a:ta. Mutta esimerkiksi Prince tuki liikettä, joka vastustaa standardia. Monet pitävät parhaana 432 kertaa sekunnissa värähtelevän a-sävelen mukaan viritettyä musiikkia. ==Taajuuden laskeminen== Ääniraudan taajuus riippuu sen mitoista ja siitä materiaalista, josta se on tehty, seuraavan kaavan mukaisesti: :f = \frac{1,875^2}{2\pi l^2} \sqrt\frac{EI}{\rho A} jossa: * f on ääniraudan ja sen tuottaman äänen taajuus * 1,875 on yhtälön cos(x)cosh(x) = -1 pienin positiivinen ratkaisu. * l on ääniraudan piikkien pituus * E on siihen käytetyn materiaalin Youngin moduuli * I on sen poikkileikkauksen jäyhyysmomentti * \rho on äänirautaan käytetyn materiaalin tiheys * A on ääniraudan piikkien poikkipinta-ala. Jäyhyysmomentti riippuu vain esineen koosta ja muodosta, ei materiaalista, ja sen yksikkö on m4 Sen suhde pinta- alaan, \frac{I}{A} voidaan tässä yhtälössä korvata jommallakumalla seuraavista: r^2/4, jos piikit ovat lieriömäisiä ja niiden säde on r, tai a^2/12 jos ne ovat poikkileikkaukseltaan suorakulmioita ja niiden läpimitta liikkeen suunnassa on a. == Lähteet == == Aiheesta muualla == Luokka:Idiofonit Luokka:Ääni Luokka:Akustiikka
Hattelmalanjärvi

Hattelmalanjärvi on Kanta-Hämeessä Hämeenlinnan Luolajan kaupunginosassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajanselän alueeseen. == Maantietoa == Järvi on 750 metriä pitkä, 550 metriä leveä ja sen pinta-ala on 25 hehtaaria. Järven vedenpinnan korkeus on 103,1 metriä meren pinnan yläpuolella ja sen rantaviivan pituus on 2,9 kilometriä. Se on pitkälle umpeenkasvanut. Alue on Natura 2000-alue. Lähialueella on runsaasti asutusta ja viljelyalueita. Hattelmalanjärvellä on monipuolinen vesi-, kahlaaja- ja ruoikkolinnusto. Alue on tärkeä lintujen muutonaikaisena levähdyspaikkana. Järven rannalla on lintutorni. Hattelmalanjärvi laskee Tyrynojaa pitkin Vanajaveteen. == Lähteet == Luokka:Vanajanselän alue Luokka:Hämeenlinnan järvet Luokka:Luolaja
City Life

City Life on Monte Criston kehittämä kaupunginrakennuspeli, joka julkaistiin Microsoft Windowsille vuonna 2006 ja Nintendo DS:lle vuonna 2009. Pelille on myös julkaistu lisäosa, City Life Deluxe. == Pelaaminen == Pelin päätavoitteena on rakentaa ja hallita kaupunkia. Rakennuksia on aina tavallisista rivitaloista kasinoihin ja tarkoituksena on luoda toimiva ja tuottaisa ympäristö kaupungin asukkaille. City Life muistuttaa hyvin paljon SimCity-sarjaa, mutta on paljon yksinkertaisemmin toteutettu. Muun muassa talousasioihin ja liikenteeseen liittyviä valintoja on paljon vähemmän. == Kaupunki == Kaupunki koostuu kuudesta eri ihmistyypistä ja erilaisista yleisistä- tai erikoisrakennuksista. === Asukkaat === * The Have-Nots * The Blue Collars * The Fringe * The Suits * The Bobos * The Elite === Yleiset rakennukset === * Asunnot * Yritys ja teollisuus * Liikenne * Kunnalliset palvelut * Vapaa-aika == Aiheesta muualla == * Pelin virallinen sivusto * Virallinen foorumi * Luokka:Kaupunginrakennuspelit Luokka:Vuoden 2006 videopelit Luokka:Windows-pelit Luokka:Nintendo DS -pelit Luokka:Monte Criston tietokone- ja videopelit
Tuulipussi

Tuulipussi on tuulen suunnan osoittamiseen tarkoitettu laite. Tuulipussista voidaan myös likimääräisesti arvioida tuulen nopeus. Toimintaperiaatteeltaan se on eräänlainen painovoimatuulimittari. Tuulipussia käytetään yleensä helikopterikentillä tai muilla lentokentillä. Niitä käytetään myös osoittamaan mahdollisen kaasupäästön etenemissuunta vaarallisia kemikaaleja käsittelevien teollisuuslaitosten tai kemikaalikuljetuksiin käytettyjen rautatieosuuksien ratapihoilla. Tuulipusseja näkee myös esimerkiksi suurilla silloilla tai vastaavilla avoimilla maantieosuuksilla, jossa niillä lisätään tielläliikkujien tietoisuutta voimakkaasta sivutuulesta. Ilmailumääräysten mukainen tuulipussi on valmistettu kevyestä kankaasta tai synteettisestä materiaalista, ja se on muodoltaan katkaistu kartio. Tuulipussin on oltava väriltään sellainen, että se on selvästi havaittavissa, yleensä värinä käytetään oranssia tai kahden värin yhdistelmiä, esimerkiksi oranssi- valkoinen. Esimerkiksi yötoimintaan käytettävillä helikopterikentillä tuulipussin tulee olla valaistu öisin; valaistusta ei kuitenkaan aina ole pienillä harrastuslentokentillä. == Lähteet == Luokka:Säähavaintolaitteet Luokka:Ilmailu Luokka:Kemikaaliturvallisuus